text: বৈদ্যনাথ প্রসাদ মাহতো (২ জুন ১৯৪৭ – ২৮ ফেব্রুয়ারি ২০২০) একজন ভারতীয় রাজনীতিবিদ যিনি জনতা দল (সংযুক্ত) এর রাজনীতির সাথে যুক্ত। তিনি ২০০৯ ও ২০১৯ সালে লোকসভায় বাল্মীকিনগর লোকসভা কেন্দ্রের লোকসভা সদস্য হিসেবে নির্বাচিত হয়েছিলেন। এছাড়া, তিনি বিহার সরকারের একজন মন্ত্রী ও বিহার বিধানসভার একজন বিধায়ক হিসেবে দায়িত্ব পালন করেছিলেন।
  
  জীবনী
  বৈদ্যনাথ প্রসাদ মাহাতো ১৯৪৭ সালের ২ জুন জন্মগ্রহণ করেছিলেন। ২০০০ সাল থেকে ২০০৯ সাল পর্যন্ত তিনি বিহার বিধানসভায় নৌতন বিধানসভা কেন্দ্রের বিধায়ক হিসেবে নির্বাচিত হয়েছিলেন। ২০০৫ সাল থেকে ২০০৮ পর্যন্ত তিনি বিহার সরকারে পল্লী উন্নয়ন মন্ত্রী হিসেবে দায়িত্ব পালন করেন। এরপর ২০০৯ ও ২০১৯ সালে তিনি  বাল্মীকি নগর থেকে লোকসভার সদস্য হিসেবে নির্বাচিত হন।
  
  বৈদ্যনাথ প্রসাদ মাহাতো ২০২০ সালের ২৮ ফেব্রুয়ারি ৭২ বছর বয়সে প্রয়াত হন।
  
  তথ্যসূত্র
  
  বিষয়শ্রেণী:২০২০-এ মৃত্যু
  বিষয়শ্রেণী:সপ্তদশ লোকসভার সদস্য
  বিষয়শ্রেণী:পঞ্চদশ লোকসভার সদস্য
  বিষয়শ্রেণী:১৯৪৭-এ জন্ম
  বিষয়শ্রেণী:জনতা দল (সংযুক্ত) এর রাজনীতিবিদ
title: বৈদ্যনাথ প্রসাদ মাহাতো